ORDENANZA REGULADORA DO PREZO PÚBLICO POLA IMPARTICIÓN DE CURSOS, LUDOTECAS, VIAXES CULTURAIS E/OU DEPORTIVAS, CAMPA-MENTOS XUVENÍS E OUTRAS ACTIVIDADES DE NATUREZA DEPORTIVA E/OU SOCIOCULTURAL
ADMINISTRACIÓN LOCAL — Municipal — Pazos de Borbén (Ordenanzas e Regulamentos, 04/07/2016)

Ao non presentarse reclamacións durante o prazo de exposición ó público, queda automaticamente elevado a definitivo o acordo Plenario provisional sobre o establecemento da Ordenanza municipal reguladora do prezo público pola impartición de cursos, ludotecas, viaxes culturais e/ou deportivas, campamentos xuvenís e outras actividades de natureza deportiva e/ou sociocultural, cuxo texto íntegro se fai público, en cumprimento do artigo 70.2 da Lei 7/1985, do 2 de abril, reguladora das bases de réxime local: O Pleno do Concello, no uso das facultades que lle confiren os artigos 133.2 e 142 da Constitución Española, os artigos 22.2. d), 22.2. e) e 106 da Lei 7/1985, do 2 de abril, Reguladora das bases do réxime local (LBRL), en relación co artigo 55 do Real Decreto Lexislativo 781/1986, do 18 de abril, polo que se aproba o Texto refundido das disposicións legais vixentes en materia de réxime local e co artigo 50.3 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, tomando como base os artigos 2.1. e) e 127 do Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das facendas locais (TRLHL), ámbolos dous en relación co capítulo VI do Título I do TRLHL, establece, a través da presente ordenanza, o prezo público pola prestación e impartición de cursos, ludotecas, viaxes culturais e/ou deportivas, campamentos xuvenís e outras actividades de natureza deportiva e/ou sociocultural, organizados ou impartidos polo Concello de Pazos de Borbén. Os prezos públicos regulados na presente ordenanza constitúense como prestacións patrimoniais de carácter público. As devanditas prestacións patrimoniais deberán ser satisfeitas polos suxeitos que, voluntariamente, se inscriban ou soliciten algunha das actividades lúdicas, recreativas, culturais ou deportivas ofertadas polo Concello de Pazos de Borbén, sempre que as mesmas non sexan de solicitude ou recepción obrigatoria polos usuarios. Os/As usuarios/as ou beneficiarios/as dos servizos ou actividades mencionadas no artigo 1 da presente ordenanza deberán pagar o prezo público establecido para cada un dos servizos ou actividades, tendo en conta as posibles bonificacións que poidan existir.1).- O establecemento ou modificación das contías dos prezos públicos regulados pola presente ordenanza serán determinados pola Xunta de Goberno Local, por delegación do Pleno do Concello, de conformidade co establecido no artigo 47.1 do TRLHL en relación co artigo 23.2. b) da Lei 7/1985, unha vez se determinen as actividades e servizos que se prestarán cada ano. As contías dos prezos públicos, regulados nesta ordenanza, gravaranse co IVE correspondente, nos casos en que así proceda, de acordo coa normativa vixente en cada momento.2).- A estes efectos, sempre con carácter previo ao inicio das actividades, a Xunta de Goberno Local, tomando como base os informes sobre as actividades emitidas pola Concellaría de cultura, deporte, OMIX e emprego, nos que deberá constar o custo total das actividades a realizar/prestar e o número estimado de participantes establecerá, previo informe da Intervención municipal, o prezo concreto para cada actividade desenvolvida, de conformidade co artigo 44.1 do TRLHL segundo o cal o importe dos prezos públicos deberán cubrir como mínimo o custo do servizo prestado ou da actividade desenvolvida. Cando existan razóns sociais, benéficas, de interese cultural ou público, o Concello fixará prezos públicos por debaixo do custo real establecido no parágrafo precedente. Nestes casos, tal e como determina o artigo 44.2 TRLHL, nos orzamentos do Concello deberán consignarse as dotacións oportunas para dar cobertura á diferenza existente entre o prezo público solicitado e o custo real do servizo ou actividade desenvolvida. O Concello poderá reducir ou eximir da contía dos prezos públicos a pagar polos/as interesados/as, previo acordo da Xunta de Goberno Local, nos seguintes supostos: A obriga de pagar o prezo público, determinado de conformidade co recollido no artigo 4 da presente ordenanza, xurde dende que se preste o servizo ou dende que se inicie a actividade concreta. O ingreso poderá facerse en calquera das entidades bancarias nas que o Concello ten contas abertas ou na propia tesourería do Concello, pero non se prestará o servizo ou actividade solicitados se polos/as interesados/as non se presenta o xustificante de efectuar o ingreso. Igualmente poderá facerse o ingreso do prezo público mediante a domiciliación bancaria para o que os obrigados/as ao pagamento deberán notificalo directamente á administración municipal mediante impreso que a tal efecto lles será facilitado. En todo caso, as comunicacións deberán facerse polo menos 10 días naturais antes do comezo do período de recadación estipulado ao efecto. As comunicacións feitas con posterioridade a dito prazo terán efectos no seguinte período de cobramento. No suposto de que, por causas alleas ós/ás solicitantes, se deixase de realizar a actividade ou o servizo solicitado, os/as interesados/as poderán pedir o reembolso das cantidades ingresadas en concepto de prezo público. Cando o/a interesado/a manifeste a súa desestimación a participar nalgunha das actividades cuxo ingreso fose efectivamente realizado, poderá solicitar a devolución das cantidades ingresadas mediante escrito dirixido a esta administración. En todo caso, a desestimación a participar na actividade deberá notificarse cunha antelación de cinco días naturais ao comezo da mesma. As débedas por prezos públicos esixiranse polo procedemento de prema, unha vez finalizado o período de ingreso en voluntaria. A presente ordenanza, entrará en vigor ao día seguinte da súa publicación íntegra no Boletín Oficial da Provincia, permanecendo en vigor ata a súa derrogación ou modificación. Pazos de Borbén, a 15 de xuño de 2016.—O Alcalde, Andrés Iglesias Rodríguez.